GI parhezi: Iordaniya qirolichasi Raniya al-Abdulla 45 yoshdan keyin ratsiondan chiqarib tashlagan mahsulotlar

Qanday qilib qirolicha Raniya 50 yoshida ham o‘z vaznini saqlab qolishga muvaffaq bo‘ldi? Marie Claire nashri Iordaniya qirolichasining parhezi haqida ma’lum bo‘lgan narsalar bilan bo‘lishdi.

Iordaniya qirolichasi allaqachon 51 yoshda va to‘rt farzandli bo‘lishiga qaramay, u doimo bir xil vaznda bo‘lib, go‘zal qomatini saqlab kelmoqda. Ammo Raniya bunday ko‘rinishda qolish uchun qanday parhezga rioya qiladi? Fitnes mutaxassisi Namita Nayyar Women’s Fitness jurnaliga ma’lum qilishicha, o‘z qomatini saqlab qolish uchun malika sport bilan shug‘ullanadi va GI parheziga amal qiladi.

GI parhezi vazn yo‘qotish uchun mashhur vosita bo‘lib, u oziq-ovqatlarni glisemik indeksiga qarab tasniflaydi. “Glisemik indeks parhezi odamlarga vazn yo‘qotishga yordam beradigan mashhur usuldir”, — deydi Nayyar.
Ovqatlanish rejasi, shuningdek, past glisemik indeksli parhez sifatida ham tanilgan, bu oziq-ovqatlarning qonda shakar darajasiga qanday ta’sir qilishiga qaratilgan. Tizim uglevodni o‘z ichiga olgan mahsulotlarga 1 dan 100 gacha raqamlarni belgilaydi, bu har bir mahsulot qonda shakar darajasini qanchalik ko‘tarishiga bog‘liq. Agar oziq-ovqatlar 70 dan ortiq raqam bilan belgilangan bo‘lsa, ular yuqori glyukozali, 100 esa sof glyukoza deb tasniflanadi. Mahsulotlar reytingi 56 dan 69 gacha mo‘tadil yoki 55 dan past bo‘lsa, afzal hisoblanadi. Gradatsiya nafaqat mahsulotlarning o‘zini, balki ular qanday tayyorlanishini ham hisobga oladi.

Past glisemik indeksli parhezlar yog‘ yo‘qotishga yordam beradi, bu vazn va xolesterinni kamaytirish bilan bog‘liq. Parhezshunos Julyetta Kellou shunday izoh berdi: “Parhez rejasi juda oddiy va albatta natija beradi. Agar asosiy oziq-ovqat guruhlaridan voz kechmasdan yoki ularning iste’molini keskin cheklamasdan, to‘g‘ri, sog‘lom ovqatlanib, vazn yo‘qotish kerak bo‘lsa,  GI parhezi ayni muddao”.

GI parhezida qat’iy taqiqlar yo‘q, lekin ba’zi mahsulotlar, jumladan non, makaron mahsulotlari, quruq mahsulotlar iste’mol qilish uchun tavsiya etilmaydi. Bu ayniqsa, metabolik jarayon sekinlashgan yoshga to‘g‘ri keladi. Ma’lum qilinishicha, qirolicha Raniya xamirli taomlarni ratsiondan chiqarib tashlagan, non va makaron iste’mol qilmaydi. Biroq vaqti-vaqti bilan malika o‘ziga turli xil noz-ne’matlarni tanovul qilishga ruxsat beradi. Qolaversa, qirolicha gamburgerlarni yaxshi ko‘radi, dam olish kunlari yegulikni uyda tayyorlashadi. Qolgan vaqtlarda guruch, qovurilgan sabzavotlar, qo‘y go‘shti yoki baliq iste’mol qiladi.

Bundan tashqari, qirolicha Raniyaning o‘zi ma’lum qilganidek, u qora shokoladni yaxshi ko‘radi. Biroq ko‘plab parhezlar ushbu mahsulotni xavfsiz shirinliklar ro‘yxatiga kiritadi.

Qirol Abdullohning rafiqasi ayniqsa bodom va yong‘oqlarni yaxshi ko‘radi,  cheklovlarga rioya qilgan holda, ularni yaxshi gazak deb hisoblaydi. Darhaqiqat, vazn yo‘qotishning kaliti — cheklashdir. Shuningdek, nafaqat arzimas oziq-ovqatga oid ko‘rsatmalarga rioya qilish, balki sog‘lom, ammo yetarli darajada to‘yimli mahsulotlar hajmini cheklash ham muhimdir.

Ma’lumki, qirolicha Raniya ichmaydi va chekmaydi. Bu unga o‘zini yaxshi his qilishiga yordam beradi. Malika muntazam ravishda sport bilan shug‘ullanadi. Namita Nayyarning so‘zlariga ko‘ra, qirolicha o‘z kunini yoga mashg‘ulotlari bilan boshlaydi, shuningdek, pilates, aerobika, yugurish va kikboksing bilan shug‘ullanadi.